ၵႃႈၶၼ်ၵူၼ်း

မေႃပိင်ႇၺႃႇ​​သေ သင်ဢမ်ႇ​​မေႃၸႅၵ်ႇလႆႈ လွင်ႈလီ လွင်ႈ
ၸႃႉ​​ၵေႃႈ ပႅတ်ႈလၢႆၵူၺ်း။

မၢၵ်ႈမီးငိုၼ်းမီးၶမ်း​​သေ သင်ႁၼ်ပုၼ်ႈသုၼ်ႇတူဝ်
ဢတ်ႉတယႂ်ႇ ၊ ၵုမ်ႇၶတ်းၸႂ်ႁႃၵဵပ်းသႂ်ႇၼႂ်းထူင်ၼႂ်းထွင်း
ၸဝ်ႈၵဝ်ႇယူႇတိၵ်းၵူၺ်း​​ၵေႃႈ ပႅတ်ႈလၢႆၵူၺ်း။

ပၢႆးဝူၼ်ႉၵႃႈ​​ပေႉၶႂ်ႈသုင်သုင် သင်ဢမ်ႇမီးႁူဝ်ၸႂ် ဢၼ်
​​မေႃပွင်ႇၸႂ်ပၼ်ၼိူဝ်ပိူၼ်ႈ​​ၵေႃႈ ပႅတ်ႈလၢႆၵူၺ်း။

ႁၢင်ႈၽၢင်ၵႃႈ​​ပေႉၶႂ်ႈႁၢင်ႈလီလဝ်း သင်ဢမ်ႇ​​မေႃတူၺ်း
ႁၼ်ၵူၼ်းပဵၼ်ၵူၼ်း​​ၵေႃႈ ပႅတ်ႈလၢႆၵူၺ်း။

မီးပိင်ႇၺႃႇတၢင်းႁူႉၵႃႈႁိုဝ်​​ၵေႃႈယဝ်ႉ သင်ဢမ်ႇ​​မေႃဝႆႉ
ၵႃႈၶၼ်​​ၶေႃႈၵႂၢမ်းဢၼ်ပိူၼ်ႈလၢတ်ႈၼၼ်ႉ​​ၵေႃႈ ပႅတ်ႈလၢႆ
ၵူၺ်း။

ၵႃႈ​​ပေႉၶႂ်ႈၶတ်းၸႂ်ႁဵတ်းၵၢၼ်ၵႃႈႁိုဝ်​​ၵေႃႈယဝ်ႉ သင်ဢမ်ႇ
မီးလွင်ႈသိုဝ်ႈယူဝ်း​​ၵေႃႈ ပႅတ်ႈလၢႆၵူၺ်း။

ၵႃႈ​​ပေႉၶႂ်ႈပဵၼ်ၵူၼ်းလူင်ႉလႅၼ်ႇၵတ်ႉၶႅၼ်ႇ​​ၵေႃႈယဝ်ႉ
သင်ဢမ်ႇမီးၸႂ်ဢီးလူ တူၺ်းႁၼ်ထိုင်ၼိူဝ်ပိူၼ်ႈ​​ၵေႃႈ
ပႅတ်ႈလၢႆၵူၺ်း။

ၵႃႈ​​ပေႉၶႂ်မွၵ်ႇၼႄဝႃႈ ၸဝ်ႈၵဝ်ႇပဵၼ်ၵူၼ်းလီ​​ၵေႃႉၼိုင်ႈ
​​ၵေႃႈယဝ်ႉ  သင်ၵိၼ်ၶဝ်ႈၽၵ်း ဢၼ်ပႃးၼမ်ႉတႃပိူၼ်ႈ
ၼၼ်ႉ​​ယူႇၵေႃႈ ပႅတ်ႈလၢႆၵူၺ်း။

ၵႃႈ​​ပေႉၶႂ်ႈလၢတ်ႈဝႃႈ ႁပ်ႉၶၢမ်ႇတြႃးမၢၼ်ႇမႅၼ်ႈၵႃႈႁိုဝ်
​​ၵေႃႈယဝ်ႉ သင်ဢမ်ႇလႆႈၸႂ် ဢၼ်ပိူၼ်ႈၸီႉၸမ်ႈ လၢတ်ႈ
ၼႄတၢင်းၽိတ်းၸဝ်ႈၵဝ်ႇၼၼ်ႉ​​ၵေႃႈ ပႅတ်ႈလၢႆၵူၺ်း။

တီႈ​​တေႉ ၵႃႈၶၼ်ၵူၼ်းဢၼ်ဝႃႈၼႆႉ ဢမ်ႇၸႂ်ႈႁူဝ်ဢၼ်မီး
ဢွၵ်း​​ဢေႃ ပၢႆးဝူၼ်ႉ ၼမ်ႉၵတ်ႉ တၢင်းၶႅၼ်ႇ လႅတ်းၽၢႆ။

မၼ်းပဵၼ် - မၢၵ်ႇႁူဝ်ၸႂ် ဢၼ်​​မေႃဢီးလူၼိူဝ်ပိူၼ်ႈ ၊
ၶဝ်ႈၸႂ်ၶဝ်ႈ​​ၶေႃး​​သေ ​​မေႃထွမ်ႇပၼ် ႁူဢၼ်​​မေႃပွင်ႇၸႂ်
တူၺ်းႁၼ်ၼိူဝ်ပိူၼ်ႈ ၊
ၵူႈမိုဝ်း ဢၼ်​​မေႃယိုၼ်ႈမႅင်ႇၸွႆႈထႅမ်ပိူၼ်ႈ ၊
​​မေႃတူၺ်းႁၼ်ပဵၼ်လွင်ႈလီ​​သေ မၢၵ်ႇတႃဢၼ်ၸိုၼ်ႈသႂ်
ၸႅတ်ႈၸၢင်ႈ ၊
​​ၶေႃႈၵႂၢမ်းဢွၼ်ႇဝၢၼ်ႁူ​​သေ သူပ်းဢၼ်လွင်ႈလိင်ႉလႅၼ်
​​ဢေႇမၢင် ၸိူဝ်းၼႆႉယဝ်ႉ။

ယွၼ်ႉသင်လႄႈၼႆ ၵူၼ်းမီးၼမ်ႉၵတ်ႉတၢင်းၶႅၼ်ႇ ၵႃႈ
​​ပေႉၶႂ်ႈၼမ်ၼမ် သင်ဝႃႈဢမ်ႇမီးၵူၼ်းလီဢၼ်ဝႃႈၼၼ်ႉ
တြႃးလွင်ႈမၢၼ်ႇမႅၼ်ႈၼၼ်ႉ​​ၵေႃႈ မွတ်ႇႁၢႆမႃး​​သေ
ႁိမ်းႁွမ်းသိင်ႇဝႅတ်ႉလွမ်ႉ​​ၵေႃႈ လွင်ႈၵတ်းယဵၼ်သိူဝ်းသႃႇ
ၸိူဝ်းၼၼ်ႉ​​ တေႁၢႆလၢႆမႃးယူႇယဝ်ႉ။

ၼပ်ႉယမ်ယႂ်ႇၼမ်ထိုင်ၵူႈ​​ၵေႃႉ​​သေ ............

ပိၼ်ႇတႅမ်ႈ/မႆႉသၢင်းၶမ်း
(ပၢႆးဝူၼ်ႉၶပ်ႉ လပ်ႉၽၢႆၽၢႆ)